CELEX: 32022R1012
Language: sl
Date: 2022-04-07 00:00:00
Title: Delegirana uredba Komisije (EU) 2022/1012 z dne 7. aprila 2022 o dopolnitvi Uredbe (ES) št. 561/2006 Evropskega parlamenta in Sveta glede določitve standardov, v katerih so podrobno opredeljeni raven storitve in varnosti varnih in varovanih parkirišč, ter postopkov za njihovo certificiranje

28.6.2022   
               
               
                  SL
               
               
                  Uradni list Evropske unije
               
               
                  L 170/27
               
            
         DELEGIRANA UREDBA KOMISIJE (EU) 2022/1012
         z dne 7. aprila 2022
         o dopolnitvi Uredbe (ES) št. 561/2006 Evropskega parlamenta in Sveta glede določitve standardov, v katerih so podrobno opredeljeni raven storitve in varnosti varnih in varovanih parkirišč, ter postopkov za njihovo certificiranje
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (1) in zlasti člena 8a(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 8 Uredbe (ES) št. 561/2006 morajo imeti vozniki v cestnem prometu dnevni in tedenski čas počitka. Del tega počitka pogosto preživijo na cesti, zlasti kadar opravljajo mednarodne prevoze na dolge razdalje. Zato je zelo pomembno, da imajo dostop do parkirišč, na katerih lahko varno počivajo, z ustreznimi objekti za dostop do storitev, ki jih potrebujejo.
                  
               
                     (2)
                  
                  
                     V členu 8a(1) Uredbe (ES) št. 561/2006 je določen seznam zahtev, ki jih morajo v zvezi z ravnjo storitve in varnostjo izpolnjevati parkirišča, dostopna voznikom, ki opravljajo cestni prevoz blaga in potnikov, da se jim izda certifikat o varnem in varovanem parkirišču.
                  
               
                     (3)
                  
                  
                     V študiji Komisije iz leta 2019 o varnih in varovanih parkiriščih v Uniji (2) je bilo priznano znatno pomanjkanje takšnih objektov. V študiji je bilo navedenih tudi nekaj predlogov, med drugim glede standardov za varna in varovana parkirišča ter certifikacijskih postopkov.
                  
               
                     (4)
                  
                  
                     Glede na trenutno pomanjkanje varnih in varovanih parkirišč v Uniji bi bilo treba spodbujati razvoj takšnih objektov na ravni Unije, da bi bil voznikom v cestnem prometu zagotovljen dostop do njih ob vseh cestah Unije.
                  
               
                     (5)
                  
                  
                     Za spodbujanje razvoja varnih in varovanih parkirišč je treba na ravni Unije razviti skupni okvir, da se sektorju zagotovi dostop do jasnih in usklajenih informacij o varnih in varovanih parkiriščih po vsej Uniji.
                  
               
                     (6)
                  
                  
                     Za izboljšanje delovnih pogojev voznikov v cestnem prometu v skladu z Uredbo (ES) št. 561/2006 bi morala biti na vseh varnih in varovanih parkiriščih na voljo minimalna splošna raven storitev, ne glede na njihovo stopnjo varnosti.
                  
               
                     (7)
                  
                  
                     Zaradi vse večjega števila kraj tovora, ki na poti prizadenejo voznike v cestnem prometu, bi bilo treba povečati varnost voznikov v cestnem prometu in zagotoviti, da bi počivali brez stresa in da ne bi bili čedalje bolj utrujeni. Dobri pogoji za počitek voznikov na varnih in varovanih parkiriščih so ključnega pomena za zagotavljanje varnosti v cestnem prometu in zmanjšanje tveganja nesreč zaradi utrujenosti.
                  
               
                     (8)
                  
                  
                     Varna in varovana parkirišča so bistvena za voznike in prevozna podjetja, da lahko zaščitijo svoj tovor pred krajami. Zaradi raznolikosti dejavnosti in tovora lahko prevozniki in vozniki potrebujejo parkirišča z različnimi stopnjami varnosti, odvisno od blaga, ki ga prevažajo. Standardi Unije bi zato morali biti prilagojeni različnim vrstam dejavnosti, parkirišča pa bi morala zagotavljati različne minimalne ravni varnosti.
                  
               
                     (9)
                  
                  
                     Varnost parkirišč bi bilo treba zagotoviti z ustrezno varnostno opremo in postopki ob perimetru parkirišča, na samem parkirišču ter na vstopnih in izstopnih točkah. Vzpostaviti bi bilo treba tudi postopke za osebje, da bi se zagotovilo sprejetje ukrepov za preprečevanje tveganja in da bi se ublažile posledice incidentov, ko do njih pride.
                  
               
                     (10)
                  
                  
                     Da bi uporabnikom zagotovili preglednost in jasnost glede varnih in varovanih parkirišč, bi moral parkirišča certificirati neodvisni certifikacijski organ v skladu s postopki, določenimi na ravni Unije. Certifikacijske postopke za revizije, ponovne revizije in nenapovedane revizije za varna in varovana parkirišča bi bilo treba jasno opredeliti, da bodo upravljavci parkirišč vedeli, kako zaprositi za certificiranje ali ponovno certificiranje. Zagotoviti bi bilo treba tudi uporabo ustreznih postopkov, kadar se ugotovi, da varno in varovano parkirišče ne ustreza več ravni storitve ali varnosti, za katero je bilo certificirano.
                  
               
                     (11)
                  
                  
                     Uporabniki varnih in varovanih parkirišč bi morali imeti na voljo mehanizme za pritožbe, da bi lahko poročali o neskladnostih.
                  
               
                     (12)
                  
                  
                     Certifikacijski organi bi morali imeti možnost, da upravljavcem izdajo revizijske certifikate in te informacije sporočijo tudi Komisiji, tako da bo seznam varnih in varovanih parkirišč na ustreznem uradnem spletišču vedno posodobljen.
                  
               
                     (13)
                  
                  
                     Komisija bi morala zaradi upoštevanja hitrega razvoja digitalnih tehnologij in za stalno izboljševanje delovnih pogojev voznikov najpozneje štiri leta po sprejetju tega akta oceniti ustreznost pregleda usklajenih standardov in certifikacijskih postopkov –
                  
               SPREJELA NASLEDNJO UREDBO:
         
            Člen 1
            Ravni varnosti in storitve
            Da se lahko parkirišče certificira kot varno in varovano parkirišče iz člena 8a(1) Uredbe (ES) št. 561/2006, mora izpolnjevati naslednje standarde:
            
                        (a)
                     
                     
                        vse standarde o minimalni ravni storitve iz oddelka A Priloge I k tej uredbi;
                     
                  
                        (b)
                     
                     
                        vse standarde ene od ravni varnosti iz oddelka B Priloge I k tej uredbi.
                     
                  
         
            Člen 2
            Certifikacijski postopki
            Pri certificiranju parkirišč kot varnih in varovanih parkirišč iz člena 8a(1) Uredbe (ES) št. 561/2006 se upoštevajo standardi in postopki iz Priloge II k tej uredbi.
         
         
            Člen 3
            Določba o reviziji
            Komisija najpozneje do 7. aprila 2026 oceni, ali je treba glede na obstoječi tehnološki razvoj ali za stalno izboljševanje delovnih pogojev voznikov spremeniti standarde in certifikacijske postopke iz prilog I in II.
         
         
            Člen 4
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 7. aprila 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 102, 11.4.2006, str. 1.
         
            (2)  Študija Evropske komisije z naslovom „Study on safe and secure parking places for trucks“ (Študija o varnih in varovanih parkiriščih za tovornjake, 2019). Na voljo na spletnem naslovu:
         https://sstpa.eu-study.eu/download/19/final-report/1188/final-report-sstpa-28022019-isbn.pdf.
      
      
         
            PRILOGA I
            Standardi Unije, ki podrobno opredeljujejo raven storitve in varnosti varnih in varovanih parkirišč
            A.   Minimalna raven storitve
            
            Varna in varovana parkirišča, certificirana v skladu s standardi Unije, izpolnjujejo minimalno raven storitev, opisanih v razpredelnici 1.
            
               
                  Razpredelnica 1
               
            
            
                        Spolu primerni sanitarni prostori
                     
                     
                        
                                    —
                                 
                                 
                                    Na voljo so delujoča ločena stranišča in prhe za uporabnike in uporabnice. Prhe zagotavljajo toplo vodo.
                                 
                              
                                    —
                                 
                                 
                                    Na voljo so delujoče pipe za vodo, ki zagotavljajo toplo vodo. Milo za roke je na voljo brezplačno.
                                 
                              
                                    —
                                 
                                 
                                    Na lokaciji so na voljo koši za odpadke, ki jih je treba redno prazniti.
                                 
                              
                                    —
                                 
                                 
                                    Stranišča, prhe in umivalnike je treba redno čistiti in preverjati vsak dan. Prikazan je razpored čiščenja.
                                 
                              
                  
                        Možnosti za nakup in uživanje živil in pijač
                     
                     
                        
                                    —
                                 
                                 
                                    Prigrizki in pijača so na voljo 24 ur na dan, 7 dni v tednu.
                                 
                              
                                    —
                                 
                                 
                                    Na voljo je jedilni prostor za voznike.
                                 
                              
                  
                        Komunikacijske povezave
                     
                     
                        
                                    —
                                 
                                 
                                    Internetna povezava je na voljo brezplačno.
                                 
                              
                  
                        Električno napajanje
                     
                     
                        
                                    —
                                 
                                 
                                    Na voljo so električne vtičnice za osebno uporabo.
                                 
                              
                                    —
                                 
                                 
                                    Do 31. decembra 2026 morajo biti na lokaciji na voljo naprave za električno napajanje hladilnih vozil za cestni prevoz.
                                 
                              
                  
                        Kontaktne točke in postopki v sili
                     
                     
                        
                                    —
                                 
                                 
                                    Za zagotovitev varnega prometa na parkirišču je treba prostor jasno označiti.
                                 
                              
                                    —
                                 
                                 
                                    Na parkirišču so navedeni kontakti za nujne primere vsaj v nacionalnem uradnem jeziku in v angleščini. Podprti morajo biti z lahko razumljivimi piktogrami.
                                 
                              
                  B.   Ravni varnosti
            
            
                        1.
                     
                     
                        Varna in varovana parkirišča, certificirana v skladu s standardi Unije, izpolnjujejo merila, določena v skladu z eno od ravni varnosti, opisanih v razpredelnicah 2 do 5.
                     
                  
                        2.
                     
                     
                        Na varnih in varovanih parkiriščih je zagotovljeno, da oprema in postopki, navedeni pri posamezni stopnji varnosti, v celoti delujejo.
                     
                  
                        3.
                     
                     
                        Standardi, določeni v tej uredbi, ne posegajo v nacionalno zakonodajo v zvezi z nalogami, ki jih mora opravljati licencirano in usposobljeno notranje ali zunanje varnostno osebje. Vse varnostno osebje mora biti tudi ustrezno usposobljeno, če to zahteva nacionalna zakonodaja.
                     
                  
                        4.
                     
                     
                        Obdobja hrambe podatkov, zbranih z video nadzorom (CCTV), ne posegajo v nacionalno zakonodajo ali zakonodajo Unije na tem področju. Uporabljajo se za vse obvezne in prostovoljne zahteve iz teh standardov.
                     
                  
                        5.
                     
                     
                        Vrednosti osvetlitve (v luksih), navedene pri različnih ravneh varnosti, so povprečne vrednosti.
                     
                  
                        6.
                     
                     
                        Upravljavci varnih in varovanih parkirišč brez poseganja v nacionalno zakonodajo, ki določa dodatne zahteve glede usposabljanja, zagotovijo, da se njihovo osebje, ki upravlja varna in varovana parkirišča in deluje na kraju samem in na daljavo, ter vodja parkirišča udeležijo usposabljanja o standardih Unije za varna in varovana parkirišča. Novo osebje se tega usposabljanja udeleži v šestih mesecih po začetku zaposlitve. Usposabljanje zajema naslednje teme:
                        
                                    —
                                 
                                 
                                    usposabljanje in nadzor osebja;
                                 
                              
                                    —
                                 
                                 
                                    obvladovanje incidentov;
                                 
                              
                                    —
                                 
                                 
                                    nadzor in spremljanje;
                                 
                              
                                    —
                                 
                                 
                                    tehnologija.
                                 
                              
                  
                        7.
                     
                     
                        Uporabnikom varnih in varovanih parkirišč so na lokaciji na voljo informacije o tem, kako vložiti pritožbo pri ustreznem certifikacijskem organu.
                     
                  a.   Bronasta raven
            
            
               
                  Razpredelnica 2
               
            
            
                        BRONASTA RAVEN
                     
                  
                        Perimeter
                     
                     
                        
                                    —
                                 
                                 
                                    Perimeter varnega in varovanega parkirišča se zavaruje z vizualnim opozorilom. Vizualno opozorilo je nameščeno na tleh in označuje perimeter varnega in varovanega parkirišča ter opozarja, da so na parkirišču dovoljena samo tovorna vozila in vozila z dovoljenjem.
                                 
                              
                                    —
                                 
                                 
                                    Perimeter varnega in varovanega parkirišča se osvetli s 15 luksi.
                                 
                              
                                    —
                                 
                                 
                                    Vsa vegetacija ob perimetru varnega in varovanega parkirišča se obreže, da se zagotovi dobra vidljivost.
                                 
                              
                  
                        Parkirišče
                     
                     
                        
                                    —
                                 
                                 
                                    Z ustreznih oznak je razvidno, da so na parkirišču dovoljena samo tovorna vozila in vozila z dovoljenjem.
                                 
                              
                                    —
                                 
                                 
                                    Fizični nadzor ali nadzor na daljavo se izvaja vsaj enkrat na 24 ur.
                                 
                              
                                    —
                                 
                                 
                                    Vsa vegetacija na parkirišču se obreže, da se zagotovi dobra vidljivost.
                                 
                              
                                    —
                                 
                                 
                                    Vsi obstoječi pasovi za vozila in pešce na parkirišču se osvetlijo s 15 luksi.
                                 
                              
                  
                        Vstopna/izstopna točka
                     
                     
                        
                                    —
                                 
                                 
                                    Vstopne in izstopne točke varnega in varovanega parkirišča se osvetlijo s 25 luksi.
                                 
                              
                                    —
                                 
                                 
                                    Na vseh vstopnih in izstopnih točkah varnega in varovanega parkirišča je nameščen delujoč sistem televizije zaprtega kroga (CCTV), ki zagotavlja dobro kakovost slike.
                                 
                              
                                    —
                                 
                                 
                                    Sistem CCTV omogoča vsaj digitalno neprekinjeno snemanje (pet posnetkov na sekundo) ali snemanje na podlagi zaznavanja gibanja s predhodnim in naknadnim snemanjem ter ima dnevne in nočne kamere s premičnim infrardečim filtrom ter HD-ločljivostjo s 720 slikovnimi pikami.
                                 
                              
                                    —
                                 
                                 
                                    Upravljavec varnega in varovanega parkirišča enkrat tedensko opravi redni pregled sistema CCTV, zapisnik pa se mora hraniti en teden. Upravljavec varnega in varovanega parkirišča vsaj vsakih 48 ur preveri delovanje sistema CCTV.
                                 
                              
                                    —
                                 
                                 
                                    Podatki sistema CCTV se hranijo 30 dni, razen če je v nacionalni zakonodaji ali zakonodaji Unije, ki se uporablja, zahtevano krajše obdobje hrambe. V tem primeru se uporablja najdaljše obdobje hrambe, ki ga dovoljuje zakonodaja.
                                 
                              
                                    —
                                 
                                 
                                    Varno in varovano parkirišče ima garancijo sistema CCTV, sklenjeno pogodbo o ravni storitve ali dokaze o lastnih zmogljivostih vzdrževanja. Sisteme CCTV na varnem in varovanem parkirišču vedno upravljajo usposobljeni tehniki.
                                 
                              
                  
                        Postopki za osebje
                     
                     
                        
                                    —
                                 
                                 
                                    Na podlagi letne ocene tveganja in brez poseganja v nacionalno zakonodajo, ki določa dodatne zahteve, se pripravi varnostni načrt, ki vključuje vse vidike, od preprečevanja in zmanjševanja tveganja do odzivanja na tveganje v sodelovanju z organi kazenskega pregona.
                                 
                              
                                    —
                                 
                                 
                                    Na varnem in varovanem parkirišču se imenuje oseba, ki je v primeru incidentov odgovorna za postopke za osebje. Osebje na varnem in varovanem parkirišču mora imeti vedno dostop do popolnega seznama lokalnih organov kazenskega pregona.
                                 
                              
                                    —
                                 
                                 
                                    Vzpostavljen je postopek za primere, ko so na varnem in varovanem parkirišču parkirana vozila brez dovoljenja. Ta postopek je jasno prikazan na varnem in varovanem parkirišču.
                                 
                              
                                    —
                                 
                                 
                                    Prijava incidentov in kaznivih dejanj osebju in policiji se olajša z jasno prikazanim postopkom na varnem in varovanem parkirišču.
                                 
                              
                  b.   Srebrna raven
            
            
               
                  Razpredelnica 3
               
            
            
                        SREBRNA RAVEN
                     
                  
                        Perimeter
                     
                     
                        
                                    —
                                 
                                 
                                    Perimeter varnega in varovanega parkirišča je zavarovan vsaj s fizičnim odvračalnim sredstvom, ki ovira prehod in omogoča vstop na varno in varovano parkirišče in izstop z njega le na določenih vstopnih in izstopnih točkah. Perimeter varnega in varovanega parkirišča se zavaruje s stalnim video nadzorom in snemanjem ter z vizualnimi opozorili.
                                 
                              
                                    —
                                 
                                 
                                    Sistem CCTV omogoča vsaj neprekinjeno digitalno snemanje (pet posnetkov na sekundo) ali snemanje na podlagi zaznavanja gibanja s predhodnim in naknadnim snemanjem ter ima dnevne in nočne kamere s premičnim infrardečim filtrom ter HD-ločljivostjo s 720 slikovnimi pikami.
                                 
                              
                                    —
                                 
                                 
                                    Upravljavec varnega in varovanega parkirišča vsakih 72 ur opravi redni pregled sistema CCTV, zapisnik pa se mora hraniti en teden.
                                 
                              
                                    —
                                 
                                 
                                    Upravljavec varnega in varovanega parkirišča vsaj vsakih 48 ur preveri delovanje sistema CCTV.
                                 
                              
                                    —
                                 
                                 
                                    Podatki sistema CCTV se hranijo 30 dni, razen če je v nacionalni zakonodaji ali zakonodaji Unije, ki se uporablja, zahtevano krajše obdobje hrambe. V tem primeru se uporablja najdaljše obdobje hrambe, ki ga dovoljuje zakonodaja.
                                 
                              
                                    —
                                 
                                 
                                    Varno in varovano parkirišče ima garancijo sistema CCTV, sklenjeno pogodbo o ravni storitve ali dokaze o lastnih zmogljivostih vzdrževanja. Sisteme CCTV na varnem in varovanem parkirišču vedno upravljajo usposobljeni tehniki.
                                 
                              
                                    —
                                 
                                 
                                    Perimeter varnega in varovanega parkirišča se osvetli s 20 luksi.
                                 
                              
                                    —
                                 
                                 
                                    Vsa vegetacija ob perimetru varnega in varovanega parkirišča se obreže, da se zagotovi dobra vidljivost.
                                 
                              
                  
                        Parkirišče
                     
                     
                        
                                    —
                                 
                                 
                                    Z ustreznih oznak je razvidno, da so na parkirišču dovoljena samo tovorna vozila in vozila z dovoljenjem.
                                 
                              
                                    —
                                 
                                 
                                    Fizični nadzor ali nadzor na daljavo se izvaja vsaj dvakrat na 24 ur, in sicer vsaj enkrat podnevi in enkrat ponoči.
                                 
                              
                                    —
                                 
                                 
                                    Vsi obstoječi pasovi za vozila in pešce na parkirišču se osvetlijo s 15 luksi.
                                 
                              
                                    —
                                 
                                 
                                    Vsa vegetacija na parkirišču se obreže, da se zagotovi dobra vidljivost.
                                 
                              
                  
                        Vstopna/izstopna točka
                     
                     
                        
                                    —
                                 
                                 
                                    Vstopne in izstopne točke varnega in varovanega parkirišča se osvetlijo s 25 luksi in zavarujejo s pregradami. Te pregrade so opremljene z glasovnim komunikacijskim sistemom in sistemom za parkirne listke.
                                 
                              
                                    —
                                 
                                 
                                    Na vseh vstopnih in izstopnih točkah varnega in varovanega parkirišča je nameščen delujoč sistem televizije zaprtega kroga (CCTV), ki zagotavlja dobro kakovost slike. Zahteve za sistem CCTV iz oddelka „Perimeter“ te ravni varnosti se uporabljajo tudi za sistem CCTV na vstopnih in izstopnih točkah.
                                 
                              
                  
                        Postopki za osebje
                     
                     
                        
                                    —
                                 
                                 
                                    Na podlagi letne ocene tveganja in brez poseganja v nacionalno zakonodajo, ki določa dodatne zahteve, se pripravi varnostni načrt, da se preučijo posebna tveganja na varnem in varovanem parkirišču zaradi dejavnikov, kot so lokacija, vrste uporabnikov, varnostni pogoji v prometu, stopnja kriminala in splošni varnostni vidiki.
                                 
                              
                                    —
                                 
                                 
                                    Na varnem in varovanem parkirišču se imenuje oseba, ki je v primeru incidentov odgovorna za postopke za osebje. Osebje na varnem in varovanem parkirišču mora imeti vedno dostop do popolnega seznama lokalnih organov kazenskega pregona.
                                 
                              
                                    —
                                 
                                 
                                    Vzpostavljen je postopek za primere, ko so na varnem in varovanem parkirišču parkirana vozila brez dovoljenja. Ta postopek je jasno prikazan na varnem in varovanem parkirišču.
                                 
                              
                                    —
                                 
                                 
                                    Prijava incidentov in kaznivih dejanj osebju in policiji se olajša z jasno prikazanim postopkom na varnem in varovanem parkirišču.
                                 
                              
                                    —
                                 
                                 
                                    Pomoč je uporabnikom na voljo 24 ur na dan, 7 dni v tednu.
                                 
                              
                  c.   Zlata raven
            
            
               
                  Razpredelnica 4
               
            
            
                        ZLATA RAVEN
                     
                  
                        Perimeter
                     
                     
                        
                                    —
                                 
                                 
                                    Perimeter varnega in varovanega parkirišča se zavaruje s fizično pregrado, visoko vsaj 1,8 metra. Med pregrado in parkiriščem mora biti 1 m prostega prostora.
                                 
                              
                                    —
                                 
                                 
                                    Vzpostavljeni so ukrepi za preprečevanje nenamernega poškodovanja pregrad.
                                 
                              
                                    —
                                 
                                 
                                    Perimeter varnega in varovanega parkirišča se osvetli s 25 luksi.
                                 
                              
                                    —
                                 
                                 
                                    Celoten perimeter varnega in varovanega parkirišča se stalno nadzoruje z video nadzorom, pri čemer ni mrtvih kotov.
                                 
                              
                                    —
                                 
                                 
                                    Sistem CCTV omogoča vsaj neprekinjeno snemanje (pet posnetkov na sekundo) ali snemanje na podlagi zaznavanja gibanja s predhodnim in naknadnim snemanjem ter ima dnevne in nočne kamere s premičnim infrardečim filtrom ter HD-ločljivostjo s 720 slikovnimi pikami.
                                 
                              
                                    —
                                 
                                 
                                    Upravljavec varnega in varovanega parkirišča vsakih 48 ur opravi redni pregled sistema CCTV, zapisnik pa se mora hraniti en teden.
                                 
                              
                                    —
                                 
                                 
                                    Upravljavec varnega in varovanega parkirišča vsaj vsakih 24 ur preveri delovanje sistema CCTV.
                                 
                              
                                    —
                                 
                                 
                                    Podatki sistema CCTV se hranijo 30 dni, razen če je v nacionalni zakonodaji ali zakonodaji Unije, ki se uporablja, zahtevano krajše obdobje hrambe. V tem primeru se uporablja najdaljše možno obdobje hrambe, ki ga dovoljuje zakonodaja.
                                 
                              
                                    —
                                 
                                 
                                    Varno in varovano parkirišče ima garancijo sistema CCTV, sklenjeno pogodbo o ravni storitve z vsaj enim servisnim obiskom usposobljene specializirane organizacije na leto ali dokaze o lastnih zmogljivostih vzdrževanja. Sisteme CCTV na varnem in varovanem parkirišču vedno upravljajo usposobljeni tehniki.
                                 
                              
                                    —
                                 
                                 
                                    Dogodki iz sistema CCTV in dogodki dostopa se sinhronizirajo prek skupne programske opreme za sporočanje.
                                 
                              
                                    —
                                 
                                 
                                    V primeru izpada omrežja se vsi dogodki iz sistema CCTV in dogodki dostopa shranijo lokalno in naložijo, ko so povezave s centralno registracijsko opremo ponovno vzpostavljene.
                                 
                              
                                    —
                                 
                                 
                                    Vsa vegetacija ob perimetru varnega in varovanega parkirišča se obreže, da se zagotovi dobra vidljivost.
                                 
                              
                  
                        Parkirišče
                     
                     
                        
                                    —
                                 
                                 
                                    Z ustreznih oznak je razvidno, da so na parkirišču dovoljena samo tovorna vozila in vozila z dovoljenjem.
                                 
                              
                                    —
                                 
                                 
                                    Fizični nadzor ali nadzor na daljavo se izvaja vsaj dvakrat na 24 ur, in sicer vsaj enkrat podnevi in enkrat ponoči.
                                 
                              
                                    —
                                 
                                 
                                    Pasovi parkirišča in pasovi za pešce se osvetlijo s 15 luksi.
                                 
                              
                                    —
                                 
                                 
                                    Vsa vegetacija na parkirišču se obreže, da se zagotovi dobra vidljivost.
                                 
                              
                  
                        Vstopna/izstopna točka
                     
                     
                        
                                    —
                                 
                                 
                                    Vstopne in izstopne točke varnega in varovanega parkirišča se osvetlijo s 25 luksi in zavarujejo s pregradami z zaščito, ki onemogoča plezanje pod pregradami in preko njih, in s semaforji.
                                 
                              
                                    —
                                 
                                 
                                    Na vseh vstopnih in izstopnih točkah varnega in varovanega parkirišča je nameščen delujoč sistem televizije zaprtega kroga (CCTV), ki zagotavlja dobro kakovost slike. Vstopne in izstopne točke so opremljene s tehnologijo za prepoznavanje registrskih tablic. Evidenca vozil, ki vstopajo na varno in varovano parkirišče in izstopajo z njega, se hrani v skladu z nacionalno zakonodajo ali zakonodajo Unije, ki se uporablja.
                                 
                              
                                    —
                                 
                                 
                                    Vstopne in izstopne točke varnega in varovanega parkirišča so zavarovane z mehanizmi za preprečevanje in odkrivanje vdorov, kot so vrtljive zapore za pešce, visoke vsaj 1,80 metra. Točke dostopa do storitev, kot so stranišča, restavracije in trgovine, so opremljene s trikrakimi vrtljivimi zaporami, če obstaja neposreden dostop s parkirišča do teh storitev.
                                 
                              
                  
                        Postopki za osebje
                     
                     
                        
                                    —
                                 
                                 
                                    Na podlagi letne ocene tveganja in brez poseganja v nacionalno zakonodajo, ki določa dodatne zahteve, se pripravi varnostni načrt, da se preučijo posebna tveganja na varnem in varovanem parkirišču zaradi dejavnikov, kot so lokacija, vrste strank, varnostni pogoji v prometu, stopnja kriminala in splošni varnostni vidiki.
                                 
                              
                                    —
                                 
                                 
                                    Na podlagi letne ocene tveganja in brez poseganja v nacionalno zakonodajo, ki določa dodatne zahteve, se pripravi načrt neprekinjenega poslovanja. Vključuje podrobne ukrepe za odzivanje na incidente, ki povzročajo motnje v delovanju, in ohranjanje izvajanja ključnih dejavnosti med incidentom. Upravljavci varnega in varovanega parkirišča morajo biti sposobni dokazati izvajanje teh ukrepov.
                                 
                              
                                    —
                                 
                                 
                                    Vzpostavljen je postopek za primere, ko so na varnem in varovanem parkirišču parkirana vozila brez dovoljenja. Ta postopek je jasno prikazan na varnem in varovanem parkirišču.
                                 
                              
                                    —
                                 
                                 
                                    Pomoč je uporabnikom na voljo 24 ur na dan, 7 dni v tednu.
                                 
                              
                                    —
                                 
                                 
                                    Prijava incidentov in kaznivih dejanj osebju in policiji se olajša z jasno prikazanim postopkom na varnem in varovanem parkirišču.
                                 
                              
                                    —
                                 
                                 
                                    Imenuje se oseba, odgovorna za postopke za osebje.
                                 
                              
                                    —
                                 
                                 
                                    Sistem za upravljanje parkirišč mora biti pripravljen za prenos podatkov po standardu DATEX II.
                                 
                              
                  d.   Platinasta raven
            
            
               
                  Razpredelnica 5
               
            
            
                        PLATINASTA RAVEN
                     
                  
                        Perimeter
                     
                     
                        
                                    —
                                 
                                 
                                    Perimeter varnega in varovanega parkirišča se zavaruje z neprekinjeno pregrado, visoko vsaj 1,8 metra, s sredstvi, ki preprečujejo plezanje preko nje. Med pregrado in parkiriščem mora biti 1 m prostega prostora.
                                 
                              
                                    —
                                 
                                 
                                    Vzpostavljeni so ukrepi za preprečevanje namernega in nenamernega poškodovanja pregrad.
                                 
                              
                                    —
                                 
                                 
                                    Perimeter varnega in varovanega parkirišča se osvetli s 25 luksi.
                                 
                              
                                    —
                                 
                                 
                                    Celoten perimeter varnega in varovanega parkirišča se stalno nadzoruje z video nadzorom, pri čemer ni mrtvih kotov.
                                 
                              
                                    —
                                 
                                 
                                    Sistem CCTV omogoča vsaj neprekinjeno digitalno snemanje (pet posnetkov na sekundo) ali snemanje na podlagi zaznavanja gibanja s predhodnim in naknadnim snemanjem ter ima dnevne in nočne kamere s premičnim infrardečim filtrom ter HD-ločljivostjo s 720 slikovnimi pikami.
                                 
                              
                                    —
                                 
                                 
                                    Upravljavec varnega in varovanega parkirišča vsakih 48 ur opravi redni pregled sistema CCTV, zapisnik pa se mora hraniti en teden.
                                 
                              
                                    —
                                 
                                 
                                    Upravljavec varnega in varovanega parkirišča vsaj vsakih 24 ur preveri delovanje sistema CCTV.
                                 
                              
                                    —
                                 
                                 
                                    Podatki sistema CCTV se hranijo 30 dni, razen če je v nacionalni zakonodaji ali zakonodaji Unije, ki se uporablja, zahtevano krajše obdobje hrambe. V tem primeru se uporablja najdaljše možno obdobje hrambe, ki ga dovoljuje zakonodaja.
                                 
                              
                                    —
                                 
                                 
                                    Varno in varovano parkirišče ima garancijo sistema CCTV, sklenjeno pogodbo o ravni storitve z vsaj dvema servisnima obiskoma usposobljene specializirane organizacije na leto ali dokaze o lastnih zmogljivostih vzdrževanja. Sisteme CCTV na varnem in varovanem parkirišču vedno upravljajo usposobljeni tehniki.
                                 
                              
                                    —
                                 
                                 
                                    Dogodki iz sistema CCTV in dogodki dostopa se sinhronizirajo prek skupne programske opreme za sporočanje.
                                 
                              
                                    —
                                 
                                 
                                    Dogodke v zvezi z varnostjo, zabeležene v sistemu CCTV na parkirišču, osebje pregleda s pomočjo spletnih uporabnikov. V primeru izpada omrežja se vsi dogodki iz sistema CCTV in dogodki dostopa shranijo lokalno in naložijo, ko so povezave s centralno registracijsko opremo ponovno vzpostavljene.
                                 
                              
                                    —
                                 
                                 
                                    Posnetke CCTV daljinsko nadzoruje (24 ur na dan, 7 dni v tednu) zunanji center za spremljanje in prejem alarma v sili, razen če je varnostno osebje prisotno na kraju samem.
                                 
                              
                                    —
                                 
                                 
                                    Sistem CCTV zagotavlja alarme za vdor in plezanje preko pregrad ter sproži alarm z zvočno ali svetlobno signalizacijo na parkirišču ter v centrih za spremljanje in prejem alarma v sili.
                                 
                              
                                    —
                                 
                                 
                                    Vsa vegetacija ob perimetru varnega in varovanega parkirišča se obreže, da se zagotovi dobra vidljivost.
                                 
                              
                  
                        Parkirišče
                     
                     
                        
                                    —
                                 
                                 
                                    Z ustreznih oznak je razvidno, da so na parkirišču dovoljena samo tovorna vozila in vozila z dovoljenjem.
                                 
                              
                                    —
                                 
                                 
                                    Pasovi parkirišča in pasovi za pešce se osvetlijo s 15 luksi.
                                 
                              
                                    —
                                 
                                 
                                    Vsa vegetacija na parkirišču se obreže, da se zagotovi dobra vidljivost.
                                 
                              
                                    —
                                 
                                 
                                    Na lokaciji je 24 ur na dan vse dni v tednu prisoten človek ali video nadzor.
                                 
                              
                                    —
                                 
                                 
                                    Zahteve za sistem CCTV iz razdelka „Perimeter“ te ravni varnosti se uporabljajo tudi za sistem CCTV na parkirišču.
                                 
                              
                  
                        Vstopna/izstopna točka
                     
                     
                        
                                    —
                                 
                                 
                                    Vstopne in izstopne točke varnega in varovanega parkirišča se osvetlijo s 25 luksi in zavarujejo z vrati z zaščito, ki onemogoča plezanje pod njimi in preko njih, ali s pregradami z zaščito, ki onemogoča plezanje pod njimi in preko njih, ki jo dopolnjujejo stebrički.
                                 
                              
                                    —
                                 
                                 
                                    Na vseh vstopnih in izstopnih točkah varnega in varovanega parkirišča je nameščen delujoč sistem televizije zaprtega kroga (CCTV), ki zagotavlja dobro kakovost slike. Vstopne in izstopne točke, vključno z vstopnimi in izstopnimi točkami za pešce, se spremljajo v realnem času.
                                 
                              
                                    —
                                 
                                 
                                    Zahteve za sistem CCTV iz razdelka „Perimeter“ te ravni varnosti se uporabljajo tudi za sistem CCTV na vstopnih in izstopnih točkah.
                                 
                              
                                    —
                                 
                                 
                                    Vstopne in izstopne točke varnega in varovanega parkirišča so zavarovane z mehanizmi za preprečevanje in odkrivanje vdorov, kot so vrtljive zapore za pešce, visoke vsaj 1,80 metra. Točke dostopa do storitev, kot so stranišča, restavracije in trgovine, so opremljene s trikrakimi vrtljivimi zaporami, če obstaja neposreden dostop s parkirišča do teh storitev.
                                 
                              
                                    —
                                 
                                 
                                    Vstopne in izstopne točke varnega in varovanega parkirišča so opremljene s tehnologijo za prepoznavanje registrskih tablic. Varnostno osebje ob izstopu z varnega in varovanega parkirišča preveri, ali se registrska tablica ujema z identifikatorjem sistema za preverjanje vstopa in izstopa, npr. s parkirnimi listki, bralniki RFID ali kodami QR. Evidenca vozil, ki vstopajo na varno in varovano parkirišče, se hrani v skladu z nacionalno zakonodajo ali zakonodajo Unije, ki se uporablja.
                                 
                              
                                    —
                                 
                                 
                                    Vstopne in izstopne točke varnega in varovanega parkirišča so zavarovane z dvostopenjskim sistemom preverjanja, ki vključuje preverjanje registrske tablice in dodatno ustrezno metodo, ki se izbere na varnem in varovanem parkirišču in ki omogoča identifikacijo in preverjanje voznikov, vseh oseb, ki spremljajo voznika, in vseh drugih pooblaščenih oseb, ki vstopajo na parkirišče.
                                 
                              
                                    —
                                 
                                 
                                    Vsaka morebitna vratarnica mora biti odporna proti zunanjim napadom, vključno z mehanizmom za zapiranje vrat vratarnice.
                                 
                              
                  
                        Postopki za osebje
                     
                     
                        
                                    —
                                 
                                 
                                    Na podlagi letne ocene tveganja in brez poseganja v nacionalno zakonodajo, ki določa dodatne zahteve, se pripravi varnostni načrt, da se preučijo posebna tveganja na varnem in varovanem parkirišču zaradi dejavnikov, kot so lokacija, vrste strank, varnostni pogoji v prometu, stopnja kriminala in splošni varnostni vidiki.
                                 
                              
                                    —
                                 
                                 
                                    Na podlagi letne ocene tveganja in brez poseganja v nacionalno zakonodajo, ki določa dodatne zahteve, se pripravi načrt neprekinjenega poslovanja. Vključuje podrobne ukrepe za odzivanje na incidente, ki povzročajo motnje v delovanju, in ohranjanje izvajanja ključnih dejavnosti med incidentom. Upravljavci varnega in varovanega parkirišča morajo biti sposobni dokazati izvajanje teh ukrepov.
                                 
                              
                                    —
                                 
                                 
                                    Vzpostavljen je postopek za primere, ko so na varnem in varovanem parkirišču parkirana vozila brez dovoljenja. Ta postopek je jasno prikazan na varnem in varovanem parkirišču.
                                 
                              
                                    —
                                 
                                 
                                    Pomoč je uporabnikom na voljo 24 ur na dan, 7 dni v tednu.
                                 
                              
                                    —
                                 
                                 
                                    Prijava incidentov in kaznivih dejanj varnostnemu osebju in policiji se olajša z jasno prikazanim postopkom na varnem in varovanem parkirišču.
                                 
                              
                                    —
                                 
                                 
                                    Imenuje se oseba, odgovorna za postopke za osebje.
                                 
                              
                                    —
                                 
                                 
                                    Uporablja se tehnični uporabniški priročnik.
                                 
                              
                                    —
                                 
                                 
                                    Vzpostavljeni so postopki za odzivanje na alarm.
                                 
                              
                                    —
                                 
                                 
                                    Sistem za upravljanje parkirišč mora biti pripravljen za prenos podatkov po standardu DATEX II.
                                 
                              
                                    —
                                 
                                 
                                    Varna predhodna rezervacija je mogoča prek telefona, kontaktnih obrazcev, e-pošte, aplikacij ali platform za rezervacijo. Če je predhodna rezervacija na voljo prek aplikacij ali podobnih sistemov rezervacij, mora prenos podatkov potekati v realnem času.
                                 
                              
                  
      
      
         
            PRILOGA II
            Certifikacijski standardi in postopki
            A.   Certifikacijski organi in usposabljanje revizorjev
            
            
                        1.
                     
                     
                        Certificiranje varnih in varovanih parkirišč iz člena 8a(1) Uredbe (ES) št. 561/2006 lahko izvajajo samo certifikacijski organi in revizorji, ki izpolnjujejo zahteve iz te priloge.
                     
                  
                        2.
                     
                     
                        Certifikacijski organi, katerih revizorji izvajajo revizije za certificiranje varnih in varovanih parkirišč v skladu s standardi iz Priloge I, imajo skupinsko akreditacijo v skladu s standardom ISO 17021.
                     
                  
                        3.
                     
                     
                        Revizorji, ki izvajajo certifikacijske revizije za certificiranje varnih in varovanih parkirišč v skladu s standardi iz Priloge I, so v pogodbenem razmerju s certifikacijskim organom.
                     
                  
                        4.
                     
                     
                        Certifikacijski organi v skladu s standardom ISO 17021 zagotovijo, da so revizorji, ki izvajajo revizije za certificiranje varnih in varovanih parkirišč, ustrezno usposobljeni.
                     
                  
                        5.
                     
                     
                        Revizorji certifikacijskih organov morajo uspešno opraviti usposabljanje za revizorje o najnovejši različici standardov iz Priloge I, ki obsega teoretični in praktični del.
                     
                  
                        6.
                     
                     
                        Revizorji certifikacijskih organov dobro obvladajo angleščino in ustrezni lokalni jezik države članice, v kateri izvajajo revizijo.
                     
                  
                        7.
                     
                     
                        Certifikacijski organi, ki želijo certificirati varna in varovana parkirišča, Komisiji pošljejo dokumente, s katerimi dokažejo, da izpolnjujejo vse zahteve iz tega oddelka. Če certifikacijski organ izpolnjuje vsa merila iz tega oddelka, se ime in kontaktni podatki tega certifikacijskega organa dodajo na uradno spletno mesto iz člena 8a(1) Uredbe (ES) št. 561/2006.
                     
                  B.   Postopki za certifikacijske revizije, nenapovedane revizije in preklic certifikata za varno in varovano parkirišče
            
            
                        1.
                     
                     
                        Certifikacijske revizije varnih in varovanih parkirišč se izvajajo v fizični obliki. Upravljavci parkirišč, ki se želijo certificirati v skladu s standardi Unije iz Priloge I, zaprosijo certifikacijski organ za izvedbo certifikacijske revizije na njihovem parkirišču.
                     
                  
                        2.
                     
                     
                        Upravljavci varnih in varovanih parkirišč, ki želijo obnoviti certifikat, tri mesece pred iztekom njegove veljavnosti zaprosijo izbrani certifikacijski organ za ponovno revizijo. Organizira se ponovna certifikacijska revizija, rezultati pa se sporočijo upravljavcu parkirišča pred iztekom veljavnosti certifikata.
                     
                  
                        3.
                     
                     
                        Če certifikacijski organ zaradi izjemnih okoliščin, ki jih certifikacijski organ ali upravljavec varnega in varovanega parkirišča nista mogla predvideti, ne more izvesti zahtevane ponovne certifikacijske revizije, se lahko odloči podaljšati veljavnost certifikata za največ šest mesecev. Veljavnost se lahko na tak način podaljša samo enkrat.
                        Certifikacijski organ Komisiji sporoči razloge za takšno podaljšanje veljavnosti, ustrezne informacije pa so na voljo na enotnem uradnem spletnem mestu iz člena 8a(1) Uredbe (ES) št. 561/2006.
                     
                  
                        4.
                     
                     
                        Certifikacijski organ v obdobju veljavnosti certifikata za varno in varovano parkirišče opravi vsaj eno nenapovedano revizijo standardov iz Priloge I.
                     
                  
                        5.
                     
                     
                        Certifikacijski organ upravljavca varnega in varovanega parkirišča brez odlašanja obvesti o rezultatih ponovne certifikacijske revizije in nenapovedane revizije.
                     
                  
                        6.
                     
                     
                        Če certifikacijski organ po ponovni certifikacijski reviziji ali nenapovedani reviziji ugotovi, da varno in varovano parkirišče ne izpolnjuje več ene ali več zahtev iz certifikata, obvesti upravljavca o podrobnostih ugotovljenih napak in predlaga ukrepe za njihovo odpravo. Certifikacijski organ dovoli upravljavcu, da te napake odpravi v roku, ki ga določi revizor, pri čemer upošteva resnost ugotovljene napake. Upravljavec obvesti certifikacijski organ o ukrepih, ki jih je sprejel za odpravo teh pomanjkljivosti, in zagotovi vse potrebne podrobnosti pred iztekom obdobja.
                     
                  
                        7.
                     
                     
                        Certifikacijski organ v štirih tednih opravi oceno korektivnih ukrepov, ki jih je sprejel upravljavec. Če ugotovi, da varno in varovano parkirišče izpolnjuje vse minimalne zahteve glede storitev iz Priloge I in vse varnostne zahteve iz certifikata, se izda nov revizijski certifikat za zahtevano raven. V primeru nenapovedane revizije se isti revizijski certifikat uporablja do izteka njegove veljavnosti.
                     
                  
                        8.
                     
                     
                        Če certifikacijski organ ugotovi, da varno in varovano parkirišče izpolnjuje vse minimalne zahteve glede storitev iz Priloge I in varnostne zahteve za drugo raven varnosti, kot za tisto, za katero je bil izdan obstoječi certifikat, se izda nov revizijski certifikat za ustrezno raven varnosti. V primeru nenapovedane revizije se izda nov revizijski certifikat z ustrezno ravnjo varnosti z istim datumom izteka veljavnosti, kot je naveden v revizijskem certifikatu, ki ga nadomešča.
                     
                  
                        9.
                     
                     
                        Če certifikacijski organ po ponovni certifikacijski reviziji ali nenapovedani reviziji in oceni morebitnih naknadnih ukrepov za odpravo pomanjkljivosti ugotovi, da varno in varovano parkirišče ne izpolnjuje minimalnih zahtev glede storitev ali ne izpolnjuje ene ali več varnostnih zahtev iz obstoječega certifikata, certifikacijski organ prekliče certifikat. Certifikacijski organ o tem nemudoma obvesti upravljavca, ki je odgovoren za odstranitev vseh sklicevanj na standarde Unije za varna in varovana parkirišča na svoji lokaciji.
                     
                  
                        10.
                     
                     
                        Upravljavec varnega in varovanega parkirišča ima možnost, da se v skladu s standardom ISO 17021 pritoži pri certifikacijskem organu, ki je izvedel revizijo, če se ne strinja z rezultatom revizije. Certifikacijski organ se lahko po preučitvi pritožbe odloči, da ne bo preklical revizijskega certifikata ali da bo izdal nov revizijski certifikat za drugo raven varnosti.
                     
                  C.   Zahteve, ki jih je treba izpolnjevati po reviziji certifikacijskega organa in zagotavljanje informacij
            
            
                        1.
                     
                     
                        Certifikacijski organ po uspešno opravljeni certifikacijski ali ponovni certifikacijski reviziji upravljavcu parkirišča nemudoma izda revizijski certifikat, kopijo pa nemudoma pošlje certificiranemu upravljavcu varnega in varovanega parkirišča ter Komisiji. Komisijo po opravljeni reviziji obvesti tudi o preklicu revizijskih certifikatov ali spremembi ravni varnosti varnih in varovanih parkirišč. Revizijski certifikat velja tri leta.
                     
                  
                        2.
                     
                     
                        Komisija v skladu s členom 8a(1) Uredbe (ES) št. 561/2006 zagotovi, da so ustrezne informacije o varnih in varovanih parkiriščih, certificiranih v skladu s standardi iz Priloge I k tej uredbi, na voljo na enotnem uradnem spletnem mestu, ki se redno posodablja.
                     
                  
                        3.
                     
                     
                        Certifikacijski organi vzpostavijo spletni pritožbeni mehanizem za uporabnike varnih in varovanih parkirišč.
                     
                  
                        4.
                     
                     
                        Za namene člena 8a(4) Uredbe (ES) št. 561/2006 certifikacijski organi sodelujejo s Komisijo pri izmenjavi informacij in povratnih informacij, zbranih z namenom predlaganja izboljšav ali pojasnil standardov iz Priloge I k tej uredbi, kadar je to ustrezno.